
Transznacionális szervezett bűnözés és kábítószer- kereskedelem

Összefoglaló
A téma adott volt miután szakmai érdeklődésem tárgya mindig a szervezett bűnözés körül forgott- már évfolyamdolgozatot is ebben a témában írtam. Az ügyészségen és rendőrségen eltöltött szakmai gyakorlat során közelebbről is megismerkedhettem a kábítószer- kereskedelemmel, a felderítés és bizonyítás nehézségével. Rengeteg magyar és külföldi szerző írt már mind a szervezett mind a kábítószer bűzözésről. A szakirodalom bővelkedik ezekben a témákban. Interneten és könyvtárban is rengeteg szórakoztató és szakirodalmat lehet találni. Bízom benne, hogy a két terület összekapcsolása új színben tünteti fel ezt az érdekes szakterületet.
A nemzetközi kábítószer- kereskedelem fontossága napjainkra a határok elmosódásával egyre jelentősebbé válik, egyre nagyobb a biztonsági kockázat, egyre több feladat hárul a hatóságokra és jogalkotókra. Magyarország speciális helyzete (külső schengeni határország) arra ösztönzi a jogalkotót, hogy különös érzékenységgel kezelje a kábítószer- kereskedelem problémáját.
Kábítószer- kereskedelem révén a transznacionális szervezett bűnözés trendjeit mutatom be, történeti kitekintéssel kiegészítve. A napjainkban jellemző szervezett bűnözői tevékenységek mellett a téma fókuszpontja a nemzetközi kábítószer-kereskedelem, egyes kábítószer fajták bemutatásán keresztül.
A dolgozat arra keresi a választ, hogy a kábítószer- kereskedelem, kábítószer problémák megjelenése együtt jár-e a szervezett bűnözéssel, és ha igen milyen okokból alakult így. A kábítószerfajták egyes bemutatása során választ keresek arra, hogy minden kábítószerfajta egyforma módon erősíti-e a kábítószer-kereskedelmet. Foglalkozom a drogpolitikai irányzatokkal és a marihuána eltérő európai szabályozásával.
A hazai keresletcsökkentés, a prevención keresztül lehet a kábítószer- kereskedelem megoldásának egyik kulcsa.
Az albán maffiától és leánykereskedelmi hálózatoktól kolumbiai drogbárókon át a Pakisztánból kiinduló heroin szállítmányig és az Afrika partjain hajózó kalózokig a világ szinte minden tájára elkalauzolom az olvasót.




